THCOM พุ่ง 6% ทะลุเป้า 4.94 บ. โบรกฯ เตือนผลงาน H2 อ่อนแอ เสี่ยงถูกขายทำกำไร!
THCOM พุ่ง 6% ทะลุเป้า 4.94 บ. โบรกฯ เตือนผลงาน H2 อ่อนแอ เสี่ยงถูกขายทำกำไร!
THCOM พุ่ง 6% ทะลุเป้า 4.94 บ. โบรกฯ เตือนผลงาน H2 อ่อนแอ เสี่ยงถูกขายทำกำไร!
27 ต.ค. 2563

ผู้สื่อข่าวรายงานว่า บริษัท ไทยคม จำกัด (มหาชน) หรือ THCOM  ณ เวลา 10.50 น. อยู่ที่ระดับ 5.80 บาท บวก 0.35 บาท หรือ 6.42% ด้วยมูลค่าซื้อขาย 54.20 ล้านบาท ราคาหุ้นวิ่งสวนตลาดติดลบ โดยดัชนี SET ณ เวลา 10.54 น. อยู่ที่ระดับ 1,200.63 จุด ลบ 7.34 จุด หรือ 0.61%  ด้วยมูลค่าซื้อขาย 12,506.20 ล้านบาท คาดเก็งกำไรทางเทคนิคขาขึ้นฟากราคาแรงเกินเป้า 4.94 บาท แนะระวังแรงขายทำไร

บล.เคจีไอ ระบุว่า คาดว่า THCOM จะพลิกเป็นขาดทุนหลัก 15 ล้านบาทในไตรมาส 3/2563 จากที่เคยมีกำไรหลัก 2 ล้านบาทในไตรมาส2/63 แต่ถือว่าดีขึ้นจากที่เคยขาดทุนหลัก 113 ล้านบาทในไตรมาส 3/2562
ทั้งนี้ ผลประกอบการที่แย่ลง เทียบไตรมาสก่อนหน้า จะเป็นเพราะรายได้ลดลงเหลือ 851 ล้านบาท (-3% QoQ) เนื่องจากคาดว่าอัตราการใช้งานดาวเทียมแบบดั้งเดิม และดาวเทียมบรอดแบนด์ (ไอพีสตาร์) จะลดลงทั้งคู่ ทั้งนี้หากเทียบ เทียบช่วงเดียวกันของปีก่อน เราคาดว่ารายได้จะลดลง 28% เทียบช่วงเดียวกันของปีก่อน แต่คาดผลประกอบการยังดีขึ้นเนื่องจากต้นทุนลดลง 29% เทียบช่วงเดียวกันของปีก่อน หลังจากที่มีการบันทึกผลขาดทุนด้อยค่าของดาวเทียมไปในไตรมาส4/62 บวกกับค่าใช้จ่ายในการขายและบริหารที่ลดลง 33% ไตรมาส 3/63 จากการปรับโครงสร้างธุรกิจ
มองว่าผลประกอบการหลักของ THCOM ในไตรมาส 4/63 จะยังคงไม่สดใสเนื่องจากคาดว่ารายได้จากบริการดาวเทียมจะยังคงชะลอตัวลงต่อเนื่อง ในขณะที่ทั้งต้นทุน รวมทั้งค่าใช้จ่ายในการขายและบริหาร ไม่น่าจะลดลงไปจากระดับปัจจุบันได้มากนัก เราคาดว่ารายได้จะลดลงจากทั้งดาวเทียมแบบดั้งเดิม เนื่องจากแนวโน้มขาลงของธุรกิจทีวีดาวเทียมในประเทศไทยซึ่งถือเป็นตลาดหลักของบริษัท และดาวเทียมบรอดแบนด์ ซึ่งเป็นไปตามที่กำหนดเอาไว้ในสัญญาตามอายุสัมปทานที่เหลือน้อยลง
มองว่าประมาณการกำไรหลักในปี 2563 ที่ 75 ล้านบาทยังมี downside อีกเนื่องจากคาดว่ากำไรหลักใน 9M63 จะอยู่ที่ 45 ล้านบาท ซึ่งคิดเป็นเพียง 60% ของประมาณการปีนี้ของเราเท่านั้น ในขณะเดียวกัน
มองว่าประมาณการกำไรปี 2564 ของเราที่ 36 ล้านบาทยังมี upside อีกจากโครงการใหม่ (การให้บริการภาคพื้นดินแก่ดาวเทียมวงโคจรต่ำ Low Earth Orbit หรือ LEO แก่พันธมิตร และ บริการโดรน/วิเคราะห์ข้อมูลสำหรับการทำการเกษตรแบบ smart farming) ซึ่งคาดว่าจะเริ่มให้บริการได้ตั้งแต่ปี 2564 เป็นต้นไป
อย่างไรก็ตามในขณะนี้ยังไม่มีข้อมูลด้านการเงินเกี่ยวกับโครงการใหม่ ๆ มากพอ แต่เราคิดว่าการจะหารายได้จากโครงการใหม่ ๆ มาชดเชยรายได้ที่หายไปจากดาวเทียม iPSTAR และ Thaicom 6 ในอีก 1-2 ปีข้างหน้าเป็นเรื่องที่ท้าทายมาก ดังนั้นจึงยังคงประมาณการกำไรจากธุรกิจหลักปี 2563-64 เอาไว้ตามเดิม ยังคงคำแนะนำ “ถือ” โดยประเมินราคาเป้าหมายปี 2564 โดยวิธี DCF ไว้ที่ 4.94 บาท (ใช้ WACC ที่ 9.5%)